QORTI TAL-MAĠISTRATI (GĦAWDEX) BĦALA QORTI TA' ĠUDIKATURA KRIMINALI Maġistrat Dr. Joseph Porsella Flores B.A. (Legal & Int. Rel.), B.A. (Hons), M.A. (European), LL.D. Il-Pulizija (Spettur Justine Offaherty) vs. Shirley Attard Glivau Numru: 29/2019 Illum 8 ta' Lulju 2021 Il-Qorti; Rat l-imputazzjonijiet miġjuba kontra l-imputata Shirley Attard Glivau, bint Mario u Rita nee' Offaherty, imwielda Pieta', Malta nhar il-5 ta' Settembru 1984, residenti fil-fond St. Paul's Court, Block I, Flat 3, Triq il-Korp tal-Pijunieri, Il-Mellieha, Malta u detentriċi tal-karta tal-identita' bin-numru 453674(M), akkużata talli f'dawn il-Gżejjer fis- 7 ta' Frar 2016 u fis-snin ta' qabel: Kellha fil-pussess tagħha mediċina psikotropika u ristretta mingħajr awtorizzazzjoni speċjali bil-miktub mis-Supritendent tas-Saħħa Pubblika, bi ksur tad-dispożizzjonijiet tal-Ordinanza dwar il-Professjoni Medika u l-Professjonijiet li għandhom x'jaqsmu magħha, Kap. 31 tal-Liġijiet ta' Malta u r-Regolamenti dwar il-kontroll tal-Mediċini, Avviż Legali 22 tal-1985 kif emendati, liema mediċina nstabet f'tali ċirkostanzi li juru li ma kinitx għall-użu esklussiv tagħha; F'każ ta' ħtija l-Qorti ġiet ukoll mitluba sabiex tordna lill-imputata sabiex tħallas l-ispejjeż li għandhom x'jaqsmu mal-ħatra tal-esperti, skont l-Artikolu 533 (1) tal-Kapitolu 9 tal-Liġijiet ta' Malta; Rat id-dokumenti esebiti u l-atti proċesswali kollha; Rat l-ordni tal-Avukat Ġenerali ai termini tas-subartikolu (2) tal- Artikolu 120A tal-Ordinanza dwar il-Professjoni Medika u l- Professjonijiet li għandhom x'jaqsmu Magħha (Kapitolu 31 tal-Liġijiet ta' Malta) (Dok. "C"); Semgħet, waqt is-seduta tad-19 ta' Mejju 2021, lill-Prosekuzzjoni tiddikjara li ma kellhiex aktar provi xi tressaq f'dan il-każ u b'hekk għalqet il-provi tagħha; Semgħet, waqt is-seduta tat-3 ta' Ġunju 2021, lid-difiża tiddikjara li ma kellhiex aktar provi xi tressaq u b'hekk għalqet il-provi tagħha; Semgħet, waqt is-seduta tat-3 ta' Ġunju 2021, sottomissjonijiet finali da parte tal-Uffiċċjal Prosekutur l-Ispettur Justine Offaherty għall- Prosekuzzjoni u da parte ta' Dr. Christian Tibayan ghad-difiza. Ikkunsidrat: F'dan il-każ xehdu għaxar (10) xhieda: seq.), Spettur Bernard Charles Said (a fol. 28 et seq.), Vella Smith Godwin Stante li x-xhieda tinstab traskritta m'hemmx il-bżonn li din tkun riprodotta kollha f'din is-sentenza iżda se ssir referenza għall-punti li huma importanti biex ikun trattat u deċiż dan il-każ. KUNSIDERAZZJONIJIET ĠENERALI Il-verita' storika1 L-akbar sfida li jkollu kull Ġudikant hi li huwa jkun jixtieq dejjem jasal li jiskopri l-verita' storika. Dan peress li l-evidenza li jkollu indiretta, mhux dejjem neċessarjament iwassluh għal dik il-verita'. Xhud jista' jkun konsistenti kemm fil-veritajiet li jgħid kif ukoll fil- gideb li jista' jkun qiegħed jgħid. U huwa għalhekk li jeżisti wkoll ir- reat ta' sperġur għaliex il-Qrati mhux dejjem ikunu f'qagħda li jikxfu l-verita' storika mit-testimonjanza tax-xhieda li jixhdu quddiemhom. U f'kull każ, il-Qorti ma għandhiex il-fakulta' u s-setgħa li tidħol fil- profondita' tal-moħħ, qalb u kuxjenza tax-xhud li jkun xehed 1 Ara spjega dettaljata tal-Imħallef Aaron Scerti De Giorgio fl-Appell Kriminali numru 237/2017 Il-Pulizija vs Massimo Quintano deċiż 6 ta' Frar 2020 quddiemha b'mod li tkun tista' tistabbilixxi ċ-ċertezza assoluta ta' dak li jkun qed jaħseb u jgħid billi taqralu moħħu u qalbu. Mill-banda l-oħra l-evidenza indiretta, dik li tistrieħ prinċipalment fuq iċ-ċirkostanzi u li tkun bażata fuq l-analiżi taċ-ċirkostanzi partikolari tal-każ, għalkemm mhix giddieba, tista' tkun qarrieqa. Huwa għalhekk li dawn il-Qrati dejjem straħu fuq il-massima li biex l-evidenza ċirkostanzjali tkun is-sies ta' sejbien ta' ħtija, din trid tkun inevitabbilment univoka. Cioe' li tipponta biss u esklussivament lejn direzzjoni waħda biss. U xejn ħliefha. Għax altrimenti, din it-tip ta' evidenza tista' tiżvija lill-Ġudikant mir-riċerka tiegħu tal-verita'. Il-Liġi penali ma teħtieġx li biex persuna tiġi misjuba ħatja tkun trid tiġi stabbilita s-suffiċjenza probatorja taċ-ċertezza assoluta, u dan għaliex Qorti rari ħafna tista' tkun konfrontata b'dan il-livell ta' Fil-Liġi Maltija, bħal dawk li jsegwu l-proċedura penali mnissla mis-sistema Anglo-Sassoni, huwa biżżejjed li Qorti ta' Ġustizzja Kriminali tkun konvinta lil hinn minn kull dubju dettat mir-raġuni mill-provi mressqa mill-Prosekuzzjoni, u li ma jkunux ġew newtralizzati fuq bażi ta' probabbilta' mid-Difiża, sabiex tkun tista' ssib ħtija. Dawn il-provi pero' jridu qabel xejn ikunu jirrispettaw ir-regoli stabbiliti tal-evidenza fi proċedimenti penali, cioe' l-Law of Evidence. Jekk dawk il-provi jkunu jikkonsistu prinċipalment fuq il-verżjoni ta' xhud waħdieni, il-Qorti xorta waħda tista' tasal sa' dak il-grad ta' prova, jekk dak ix-xhud ikun ġie emmnut, in kwantu f'din l- eventwalita', din ix-xhieda ssir biżżejjed biex tagħmel prova sħiħa u kompluta minn kollox, daqs kemm kieku l-fatt ġie ppruvat minn żewġ xhieda jew aktar u tkun tista' ssib ħtija fl-akkużat. Iżda jekk mill-banda l-oħra Qorti tkun teħtieġ prova teknika jew xjentifika u għalhekk tkun teħtieġ ħila jew sengħa speċjali, tkun teħtieġ li tiġi magħmula perizja minn persuni kwalifikati fil-qasam partikolari li tkun tolqot dik il-prova. Fis-sistema penali Malti, mhux ammess li tiġi prodotta xhieda esperta ex parte. Il-periti nominati mill-Qorti, jitħarrku bħal xhieda oħra, u huma mistennija li fl-aħħar tal-perizja tagħhom jipproduċu rapport, bil-fomm jew bil-miktub, lill-Qorti li tkun ħatrithom. Dawn ix-xhieda esperti jistgħu jixhdu dwar il-fatti u ċirkostanzi mistħarrġa minnhom u li fuqhom ikunu bbażaw ir-rapport tagħhom. xhieda oħra, jistgħu jesprimu opinjoni fuq il-materja teknika li għaliha huma jkunu ġew maħtura. Fil-qadi ta' din il-mansjoni, dawn ix-xhieda jridu jaħilfu r-rapport tagħhom u meta jixhdu huma jagħmlu dan bil-ġurament. Fattur ieħor importanti msemmi fil-Liġi Maltija huwa li meta dawn il-periti, matul ix-xogħol tagħhom ikunu ħadu informazzjoni mingħand persuni oħra fuq ċirkostanzi ta' fatt, dawn il-persuni għandhom jissemmew fir-rapport u jridu jiġi mismugħin fil-Qorti bħal kull xhud ieħor – dment pero' li l-perit ma jkunx semgħa lil dawn ix-xhieda hu stess u bil-ġurament skont dak imsemmi fl- artikoli 650(5) tal-Kodiċi Kriminali. Eċċezzjonalment pero', jekk il- Qorti tħoss il-ħtieġa li dawn ix-xhieda jinstemgħu xorta waħda tista' tordna li jinstemgħu quddiemha. Dan jista' jiġri wkoll fuq talba tal- Imbagħad, dik il-Qorti wara li tkun għarblet kemm l-evidenza ordinarja kif ukoll dik esperta, kemm dik diretta u kif ukoll dik indiretta, biex tkun tista' ssib ħtija fl-imputat, il-Qorti tkun trid tkun żgura moralment, sure bl-Ingliż u fis-sistema Legali Ingliż,2 li l-każ seħħ skont kif tkun qed tipprospetta l-Prosekuzzjoni in bażi għall- provi ammissibbli li jitressqu quddiemha. Il-grad ta' suffiċjenza probatorja lil hinn minn kull dubju dettat mir- raġuni huwa l-ogħla livell ta' prova li l-Liġi teħtieġ fis-sistema Ġuridiku Malti sabiex Qorti ta' ġustizzja kriminali tkun tista' ssib persuna akkużata ħatja ta' reat. Huwa livell li ma' jeħtieġx iċ- ċertezza assoluta, iżda li huwa ogħla mill-bilanċ tal-probabbiltajiet. Fil-każ Ingliż Majid,3 Lord Moses stqarr hekk : Wilson u Paul Bezzina k/a Bezzina Wettinger jgħidu s-segwenti : Sabiex tara jekk dan il-livell ta' suffiċjenza probatorja ntlaħaqx din il- Qorti trid, inter alia, tara jekk u safejn persuna tkun qed tixhed is- sewwa bil-prinċipji provduti lilha fl-artikolu 6375 tal-Kodiċi Jekk il-Qorti tqis li, applikati dawn il-prinċipji, xhud ikun qiegħed jixhed is-sewwa, allura tkun tista' toqgħod fuq dak li jkun qed jgħid jew fuq parti minn dak li jkun qed jgħid skont il-każ. Jispetta dejjem lil min ikun irid jiġġudika l-fatti jiddeċiedi jekk, applikati dawn il-prinċipji, jemminx xhud f'dak kollu li jkun qed jgħid jew safejn jemmen minn dak li jkun qed jgħid, u dan japplika wkoll meta x-xhud ikun xhud waħdieni tal-fatti allegati. Huwa biss meta jkun hemm id-dubju veru, bażat fuq ir-raġuni, fuq is-sens komun u fuq il-buon sens, u fuq stħarriġ dettaljat u 5 Artikolu 637 tal-Kapitolu 9 jipprovdi gwida ċara lill-Ġudikant kif għandu japprezza xhieda ta' xhud: id-deċiżjoni titħalla fid-diskrezzjoni ta' min għandu jiġġudika l-fatti, billi jittieħed qies tal-imġieba, kondotta u karattru tax-xhud, tal-fatt jekk ix-xhieda għandhiex mis-sewwa jew hix konsistenti, u ta' fattizzi oħra tax-xhieda tiegħu, u jekk ix-xhieda hix imsaħħa minn xhieda oħra, u taċ-ċirkostanzi kollha tal-każ. b'attenzjoni, b'diliġenza u b'mod imparzjali tal-provi u l-argumenti kollha li jkunu ġew imressqin mill-Prosekuzzjoni u mid-Difiża li jwassal sabiex dak il-livell ta' prova lil hinn minn kull dubju dettat mir-raġuni jkun jista' jingħad li ma ntlaħaqx u li allura, bħala konsegwenza, l-akkużat ikun irid jiġi dikjarat mhux ħati tal-akkużi miġjuba kontrih. Biss, kif intqal aktar 'il fuq, hija l-Liġi stess li, qabel xejn, tafda dan l- eżerċizzju f'idejn il-Qorti tal-Maġistrati, u dan peress li l-Qorti tal- Maġistrati tkun fl-aħjar qagħda tqis il-provi kollha għax tkun għexet personalment il-proċess quddiemha. Hija setgħet tara u tisma' lix- xhieda jixhdu quddiemha. Dan l-eżerċizzju ta' analiżi tax-xhieda huwa mħolli prinċipalment f'idejn il-Qorti tal-Maġistrati li tkun rat u semgħet dawn ix-xhieda quddiemha u għalhekk l-eżerċizzju tal- analiżi u apprezzament tal-provi mill-Qorti tal-Maġistrati stess huwa eżerċizzju importanti ħafna u għandu jingħata l-piż li jixraqlu. Kemm dan l-eżerċizzju tal-Qorti tal-Maġistrati huwa meħtieġ, joħroġ ukoll mill-ġurisprudenza Maltija, bħal fil-kawża Il-Pulizija vs Lorenzo Gatt Baldacchino deċiża mill-Qorti Kriminali bħala Qorti tal- Appell deċiża nhar it-30 ta' Marzu 1963 mill-Imħallef William Veneziani fejn intqal is-segwenti : - Lanqas hu traskurabili l-fatt li l-ewwel Qorti kienet impressjonata bil-mod serju u sod li bih xehdet din Consiglia kif hemm rikordat fis-sentenza stess. Ma hemmx bżonn jinghad li l-komportament tax-xhud (demeanour) hu fattur importanti ta' kredibilita (ara Thornton, On Evidence, p. 505), u kien, ghalhekk, li inghad mill- Qrati Ingliżi segwiti anki mill-Qrati taghna, illi "great weight should Ikkunsidrat: Kif diġa' ddikjarat aktar 'il fuq kuntrarjament għall-kamp ċivili fejn min iressaq pretensjoni ikun irid jipprova tali pretensjoni fuq bilanċ ta' probabbiltajiet, il-livell ta' prova fil-kamp kriminali huwa wieħed pjuttost oneruż fuq il-Prosekuzzjoni. Il-Prosekuzzjoni għandha l- obbligu li hija tressaq l-aħjar prova biex tikkonvinċi lill-Qorti li l- imputazzjonijiet addebitati lill-imputat jew imputati huma veri. Dan għaliex kif jgħid il-Manzini fil-ktieb tiegħu Diritto Penale (Vol. Kif kellha l-opportunita' tiddikjara din il-Qorti kif preseduta fi pronunċjamenti preċedenti, sabiex imputat jiġi ddikjarat ħati, l- imputazzjoni dedotta għandha tiġi pruvata oltre kull dubju raġjonevoli, cioe' oltre kull dubju dettat mir-raġuni. Fis-sentenza fl- ismijiet Il-Pulizija vs. Philip Gauci et deċiża mill-Qorti tal-Appell Kriminali fis-7 ta' Settembru 1994 il-Qorti tagħmilha ċar li mhux kull l-iċken dubju huwa biżżejjed sabiex l-imputat jiġi ddikjarat liberat, hemm bzonn li "dubju jkun dak dettat mir-raguni". F'sentenza oħra mogħtija mill-Qorti tal-Appell Kriminali nhar il-5 ta' Diċembru 1997 fl-ismijiet Il-Pulizija vs. Peter Sargent, dik il-Qorti fakkret li l-grad ta' prova li trid tilħaq il-Prosekuzzjoni hu dak il-grad li ma jħalli ebda dubju dettat mir-raġuni u mhux xi grad ta' prova li ma jħalli ebda ombra ta' dubju. Id-dubji ombra ma jistgħux jitqiesu bħala dubji dettati mir-raġuni. Fi kliem iehor, dak li l-Ġudikant irid jasal għalih hu, li wara li jqis iċ-ċirkostanzi u l-provi kollha, u b'applikazzjoni tal-bon sens tiegħu, ikun moralment konvint minn dak il-fatt li trid tipprova l-Prosekuzzjoni. Fil-fatt dik il-Qorti ċċitat l-ispjegazzjoni mogħtija minn Lord Idrisu fil-każ Miller vs. Minister of Pension Il-fatt li jista' jkun hemm kunflitt fil-provi m'għandux a priori jeskludi sejbien ta' ħtija għall-akkużi li jkunu ġew dedotti. Kif ingħad fil- kawża fl-ismijiet Il-Pulizija vs. Graham Charles Satilmis, deċiża fid- sitwazzjoni l-Qorti tkun obbligata timxi mal-linji gwida stabbiliti mill-Qorti tal-Appell Kriminali fid-9 ta' Settembru 2002 fil-kawża fl- ismijiet Il-Pulizija vs. Martin Mark Leonardi Bonet jew il-Ġudikant ikun tal-fehma li l-każ tal-Prosekuzzjoni ma jkunx ġie sodisfaċentement ippruvat, u allura l-Qorti għandha tillibera, jew jekk ikun moralment konvint li l-verżjoni korretta hija waħda u mhux l-oħra, jimxi fuq dik il-verzjoni li jaċċetta u jekk dik il-verżjoni tkun timpronta l-ħtija tal- imputat jew akkużat, allura jiddikjara tali ħtija u jgħaddi għall-piena jew għal xi provvediment ieħor. L-istess linja ta' ħsieb ġiet espressa mill-Qorti tal-Appell Kriminali fis- sentenza fl-ismijiet Il-Pulizija vs. Jonathan Saillard mogħtija fit-2 ta' "Huwa minnu illi jista' jkollok sitwazzjoni fejn numru ta' xhieda qeghdin jaghtu verzjoni differenti minn ohrajn illi xehdu qabel. B'daqshekk ma jfissirx illi ghax hemm xhieda differenti bil-fors hemm konflitt li ghandha twassal ghal liberatorja. Fil- kawza Pulizija vs. Joseph Agius Known As Zahra deciza mill-Qorti ta' l- Appell Kriminali fid-9 ta' Lulju 2003, il-Qorti qalet '… mhux kull konflitt fil-provi ghandu awtomatikament iwassal ghal liberazzjoni tal-persuna akkuzata. Imma l-Qorti f'kaz ta' konflitt ta' provi, trid tevalwa il-provi skond il-kriterji annuncjati fl-Artikolu 637 tal-Kap. 9 u tasal ghal konkluzzjoni dwar lil min trid temmen u f'hiex trid temmen jew ma temminx' (ara wkoll Repubblika ta' Malta vs. Dennis kyte dawn l-espożizzjonijiet ġenerali li huma ta' rilevanza għal kull każ, iżda b'mod partikolari għall-każ odjern, il-Qorti sejra issa tgħaddi biex tevalwa r-reati li bihom qegħda tiġi akkużata l- imputata, is-sottomissjonijiet ta' difiza li qajmet l-imputata u jekk tali akkużi irriżultawx ippruvati. Fis-sentenza il-Pulizija vs Jason Djelassi (02/09/1999) intqal li: "Dak li l-ligi tirrikjedi hu li jigu pruvati cirkostanzi li jissodisfaw lill-Qorti sal-grad tal-konvinciment morali "li dak il-pussess ma kienx ghall-uzu esklussiv" tal-hati. Fi kliem iehor, jekk persuna jkollha pussess ta' droga li mhix bi hsiebha tuza, tali pussess ikun jammonta ghal pussess mhux ghall-uzu esklussiv tal-pussessur, anke jekk il-pussessur ikun ghadu ma ddecidiex kif bi hsiebu jiddisponi altrimenti minn dik id-droga. Bil-kelma "uzu" il-legislatur ried ifisser "konsum", u cioe' li l- pussessur juza huwa stess dik id-droga ossia jabbuza minnha billi jikkonsmha. Ghalhekk, persuna li ma jkollhiex il-hsieb li tuza d-droga izda li zzomm dik id- 6 Ara wkoll Il-Pulizija vs. Patrick Zerafa Spiteri et (deċiża fis-17 ta' Settembru 2012), Il-Pulizija vs. Michele sive Michael Beattie (deċiża fis-17 ta' Settembru 2012), Il-Pulizija vs. Mohammed Farrugia Vidal Mumford (deċiza fl-24 ta' Jannar 2013), Il-Pulizija vs. Mario Humphrys Naudi (deċiża fis- 6 ta' Frar 2013) u Il-Pulizija vs. Hubert Vella k/a Vella Gregory (deċiża fil-11 ta' Lulju 2013); Il-Pulizija vs Raymond Spiteri Farrugia (deċiża fit-13 ta' Jannar 2016). droga ghandha minghajr raguni valida skond il-ligi biex eventwalment tara x'taghmel biha, ikollha mhux biss pussess ta' dik id-droga, izda dak il-pussess ma jkunx jista' jinghad li hu ghall-uzu esklussiv taghha." Illi magħmula din id-distinzjoni xorta waħda bħal fil-liġi Ingliża il- prova tista' ssir minn inferenza taċ-ċirkostanzi tal-każ fejn il- ġurispridenza brittanika tindika hekk. Illi magħmula allura din l-espożizzjoni ta' dritt bil-għan li jiġu stabbiliti dawk l-elementi meħtieġa sabiex jirriżulta r-reat tal-pussess aggravat tad-droga, huwa bil-wisq evidenti illi hemm distinzjoni bejn dan ir-reat u r-reat tat-traffikar tal-istess u dan għaliex ikun hemm traffikar u kompliċita' fit-traffikar meta xi ħadd ikun qiegħed jgħin biex id-droga titmexxa, element li mhuwiex meħtieġ kif ingħad għar- Il-Qorti tagħmel referenza għall-Att li jemenda liġijiet varji relatati mal-mediċini perikolużi8 li qiegħed ikun diskuss bħalissa fil- Kamra tad-Deputati fejn qegħda ssir emenda fl-Orinanzja prinċipali fejn qiegħed ikun propost li "iżda meta, dwar xi reat imsemmi f'dan is- subartikolu, wara li jitqiesu ċ-ċirkostanzi kollha tal-każ inkluż l-ammont u x-xorta tal-mediċina in kwistjoni, ix-xorta ta' persuna involuta, l-għadd u n-natura ta' kull kundanna li l-persuna kellha qabel, inkluż kundanni li dwarhom tkun saret ordni taħt l-Att dwar il-Probation, il-Qorti tkun tal- fehma li l-ħati kien bi ħsiebu jikkonsma l-mediċina f'dak l-istess post flimkien ma' oħrajn jew akkwista kwantita' żgħira ta' medicina biex jiġu kkunsmati f'dak l-istess post għal u fuq talba ta' persuni fil-kumpanija tiegħu f'avveniment wieħed mingħajr profit, il-Qorti tista' tiddeċiedi li ma tapplikax id-dispożizzjonijiet ta' dan is-subartiklu." Dawn l-emendi huma raġġ ta' dawl għall-ġudikanti li se jippermettu aktar proporzjonalita' fil-piena ta' reati relattivament minuri kontra l-liġijiet tad-droga u ż-żieda tal-possibiltajiet għar-riabilitazzjoni ta' persuni li jbatu mid-dipendenza fuq id-droga. Il-Qorti tul dawn l- aħħar snin spiċċat skjava tal-liġi għaliex għalkemm tifhem li jekk tapplika l-liġi kif inhi tkun qegħda twettaq inġustizzja flok ġustizzja ma setghetx tagħmel mod ieħor, għaliex kif tipprova ssib xi mezz biex tgħin persuna li tassew qegħda taghmel sforz bi programm tal- Caritas, Oasi u Sedqa, minnufiħ jidħol appell mill-Avukat Ġenerali dwar dik id-deċiżjoni. Huwa faċli li tkun f'uffiċċju tinterpreta l-liġi u jsiru ordinijiet biex ġudikanti jagħmlu hekk jew hekk minn meta tkun f'awla fejn ġudikant irid joħloq bilanċ u jipprova għal ġid tas- 8 Ippubblikat fil-Gażżetta tal-Gvern ta' Malta fit-8 ta' Ġunju 2021 soċjeta', il-vittma u l-imputat isib rimedju li jfejjaq u jara li bid- deċiżjoni li jieħu jkun kemm jista' jkun qiegħed jgħin persuni biex tassew jirritornaw bħala ċittadini denji ta' dan il-pajjiż wara li jkunu għelbu is-salib li ġarrew għal snin tfal li qerdilhom ħajjithom, it- tbatija li jsofru l-familji tagħhom, il-karba tal-vittmi tal-kriminalita' minħabba l-abbuż u l-ħidma li ssir mill-għaqdiet volontarji ma' dawn il-persuni li ħafna drabi jinsabu mwarba fis-soċjeta'. kulħadd ikollu opportunita' jew id li tgħinu jegħleb il-kalvarju li jkun daħal fih, iżda min jingħata l-opportunita' għandu jeħodha u mhux jekk ma jgħinx ruħu jilmenta minħabba l-piena li jingħata. Il-fatti kif ħarġu fil-każ L-Ufficjal Prosekutur Justine Randazzo spjegat fix-xhieda tagħha dwar l-istħarriġ li għamlet il-Pulizija dwar il-każ: Nhar is-sebgħa (7) ta' Frar tal-elfejn u sittax (2016) jiena kont qiegħda Għawdex minħabba li kien hemm il-karnival u kienu qegħdin isiru xi spezzjonijiet. Fil-fatt kont ġejt infurmata mill- pulizija li kienu waqqfu persuna, ċerta Shirley Attard Glivau, li qed nagħraf hawnhekk f'din l-awla, dakinhar kienet liebsa kostum. Kont infurmata mis-surġenti li huma kienu qed jagħmlu xi spezzjonijiet, kien hemm tlett (3) persuni ġo karozza, in-number Hi kienet il-persuna li kienet qiegħda fis- seat tax-xufier fejn meta għamlu l-inspections u kienu għamlu 9 Seduta tad-19 ta' Mejju 2021 searches fil-basket tagħha kienu nstabu seba' (7) pilloli suspettati Huma kienu tawha d-drittijiet tagħha u kienet ħadet responsabiltà tagħhom u kienu għaddewli l-esebit. L-għada kien Fil-fatt l-istatement kien ittieħed mill-Ispettur Galton, u jien kont għaddejtlu l-esebit biex ikun jista' jagħmel riferenza għalih fl-istqarrija, u jiena mbagħad kont ħriġt it-taħrika. Dak kollox minn naħa tiegħi. L-Ispiżjar Godwin Musumeci xehed li: Jiena kont ġejt maħtur minn din il-Qorti fil-wieħed u għoxrin (21) ta' Lulju elfejn u għoxrin (2020). Imbagħad fl-erbgħa u għoxrin (24) ta' Awwissu tal- elfejn u għoxrin (2020) kont ġbart envelope immarkat bħala Pulizija versus Shirley Attard Glivau li kien fih seba' (7) pilloli ta' lewn ħodor. Jiena għamilt analiżi fuq il- Bħala konklużjoni fuq estratti meħuda minn dawn il- pilloli irriżulta pożittiv għal methylenedioxymethamphetamine (MDMA) li hija l-ecstacy u n-numru total ta' pilloli kienu ta' sebgħa (7). L-imputata Shirley Izzo xehdet f'dawn il-proċeduri fejn spjegat li meta għamlet l-istatement lill-pulizija hija ma ngħatatx l- opportunita' li jkollha avukat jassistiha waqt l-istqarrija u dan 10 Seduta tad-19 ta' Mejju 2021 11 Seduta tat-3 ta' Ġunju 2021 għaliex dak iż-żmien ma kinitx għadha daħlet il-liġi fis-seħħ kif inhi llum fejn persuna tkun assistita minn avukat waqt l-interogatorju. Kont in-Nadur u kont sejra l-party, insejt x'ismu dak il- post… m'inhix minn hawn jien. X'ġara dakinhar allura? Kemm kontu inti u sħabek? Kemm kontu? Waħdek kont jew ma sħabek? Konna erbgħa minn nies, wieħed kien fil-karozza miegħi u tnejn oħra kienu x'karozza oħra. U x'ġara qabel mortu hemm il-party? Aħna xtrajna l-pirlmli biex ikollna għall-party, jiena lħaqt ħadt waħda, biċċa minnha, għax ħallejt ftit minnha, u kemm xtrajtu b'kollox? Xtrajna qisu sebgħa (7), u jiena xtrajt tnejn (2); l-oħrajn xtraw ukoll u żammejthom kollha fuqi. Jiġifieri tnejn kienu tiegħek. Tnejn, u jiena ħadt biċċa minnha lħaqt. Jiġifieri ta' kulħadd żammejthom int. Żammejthom kollha f'borża waħda. Għaliex żammejthom int jekk kienu ta' tlieta l-oħra? jiġifieri xħin xtrajtuhom żammejthom int. Żammejthom jien, yes. Jiġifieri ma qbadtux ftaħtu dawn is-sebgħa dak il-ħin u Jiġifieri l-ħsieb tagħkom kien, it-tnejn kienu tiegħek u l- le, ta' malajr. kumplament kienu tal-oħrajn. Ħadt biċċa. Jiġifieri inti dak il-ħin però xħin qabduk il-pulizija, – kienu kollha fuqi. Kienu kollha fuqek; ma lħaqtx kont tajt lill-oħrajn, bdejt niddejjaq ngħid, I mean, qisni lill-oħrajn nikxifhom u hekk, qisni dħalt fit-trouble, taf kif? Jiġifieri għalhekk għidt inti kellek dan l-ammont. U tfajthom kollha fuqi. Issa, minn dakinhar 'il hawn imbagħad x'ġara? Qtajt il-kumpanija ħażina li kont qed nagħmilha magħha, I mean, u komplejt nirriforma ruħi. Jiġifieri inti hawn qed tgħid li ta' sittax-il sena kont diġà bdejt tieħu? Ara, "Ġieli ħadt imma f'ċerti okkażjoni, l-ewwel darba li ħadt kien meta kelli sittax-il sena." Mhux għax għidt, ħa nagħti kasha din l-istqarrija, imma minn hawn irrid nieħu l-informazzjoni biex Jista' jkun li ħadt, yes, meta kont żgħira. Issa, tiftakar kemm kontu xtrajtuhom dawn id-drogi? Jiena kont ħriġt twenty euros (€20), ten (€10) each. Ten (€10) each, jiġifieri twenty euros (€20) ħriġt int. Inti qatt ma biegħet, hux hekk? Kontro eżami: Spettur Justine Offaherty: Inti għadek kemm għidt "xtrajnihom flimkien." U semmejt ukoll li kulħadd ħallas il-flus għalihom. Hekk hu. żammejthom kollha inti? Spettur Justine Offaherty: Jekk kulħadd ħallas il-flus għalihom, kif Għax għamilna deal malajr, hekk, inIl-Ħamrun, u ħadthom kollha f'idi u żammejthom jien. Jiġifieri sar il-ħlas, is-seventy euros (€70), hux hekk? eżatt. U inti ħriġt twenty minnhom, eżatt. fil-party. Biex immorru l-party. imbagħad żammejthom hemm biex imbagħad taqsmuhom Imma inti tabqa' tgħid li tnejn kienu tiegħek. Tnejn; kont ġie ħadt nofs waħda minnhom. Spettur Justine Offaherty: Allura jekk inti lħaqt ħadt nofs, ma stajtx il- porzjon ta' sħabek dak il-ħin? Ifhimni, jiena mbagħad bdejt inħossha l-pirmla tiela' għal moħħi, tipo, u minn Nadur morna mill-ewwel għall-party, tipo konna ħa naqsmuhom ġewwa. Spettur Justine Offaherty: Għax il-fehma tiegħi la laħqet infetħet il-borża biex ħadet nofs, kienet setgħet tagħti lill-oħrajn. Ikkunsidrat: Il-Qorti tirrimarka li dan il-każ seħħ nhar is-sebgħa (7) ta' Frar tal- elfejn u sittax (2016) u l-każ beda jinstema' fil-Qorti fit-12 ta' Lulju Każijiet bħal dawn għandhom ikunu trattati minnufih u mhux wara tliet snin biex jekk persuna jkollha bżonn l-għajnuna tingħata Li kieku l-imputata stenniet dawn il-proċeduri biex tidritta ħajjitha, kienet tant tidħol fil-fond bil-problema li wara ħames snin taf kien ikun tard wisq biex isir intervent. Il-Qorti tqis li dan il-każ hu mibni fuq seba' pilloli li nstabu fuq l- imputata dakinhar li kienu qegħdin jistħarrġu l-Pulizija waqt il- Karnival tan-Nadur. Mill-provi li għandha quddiemha l-Qorti tħoss li għandu mis-sewwa dak li stqarret l-imputata waqt dawn il- proċeduri li żewġ pilloli biss kienu tagħha u hija kienet qegħda żżomm il-kumplament li ma kinux tagħha. Il-Qorti kellha ċ-ċans li tanalizza l-komportament tal-imputata meta xehdet f'dawn il- proċeduri u anke semgħet lill-persuna mill-Qasam Soċjali li tatha l- għajnuna biex terġa' lura għal persuna ħielsa mingħajr il-vizzji. Il-Qorti b'dawn il-provi se tasal biex issib ħtija biss ta' pussess fil- konfront tal-imputata iżda mhux se ssibha ħatja li l-pussess ta' din id-droga li nstabet f'"tali ċirkustanzi li juri li ma kinitx għall-użu esklussiv tagħha". Il-Qorti wara li rat it-Taqsimiet IV u VI u l-Artikolu 22(1)(a) tal-Kap. 101 tal-Liġijiet ta' Malta, l-Artikolu 4(1) tal-Kap. 537 tal- Liġijiet ta' Malta u r-Regolament 9 tal-Leġislazzjoni Sussidjarja 101.02, mhux issib lill-imputata ħatja skont l-akkuża kif dedotta u qegħda tilliberaha minnha iżda qegħda ssibha ħatja ta' pussess sempliċi u qegħda tikkundannaha għal penali ta' mitt ewro (€100). Fl-aħħarnet tordna d-distruzzjoni tad-droga maqbuda. __________________ Dr. Joseph Porsella Flores Bristow ___________________ Mary Jane Hegarty Caruana Deputat Reġistratur